- Вәһий
- <
- 19
- >

19
Әрштики һәмдусаналар
1 Бу ишлардин кейин, әрштә зор бир топ адәмләрниң вақирашлиридәк бир авазни аңлидим. Улар: —
— Һәмдусана! Ниҗат, шан-шәрәп вә қудрәт Худайимизға мәнсуптур!□ «Һәмдусана» — грек тил вә ибраний тилида «Халлелуяһ!» дегән сөз билән ипадилиниду. Мәнаси ««Яһ»қа мәдһийә болғай!». Оқурмәнләрниң есидә барки, «Яһ» «Яһвәһ» (Пәрвәрдигар)ниң қисқартилған шәклидур.
2 Чүнки Униң һөкүмлири һәқ вә адилдур;
У йәр йүзини өз бузуқлуғи билән бузған чоң паһишиниң үстидин һөкүм чиқирип,
Өз қул-хизмәткарлириниң қениниң интиқамини униңдин алди,
— дейишәтти.□ «Өз қул-хизмәткарлириниң қениниң интиқамини униңдин алди» — грек тилида «Өз қул-хизмәткарлириниң қениниң интиқамини униң қолидин алди». «мунасивәтлик айәтләр» — «Зәб.» 18:10, «Қан.» 32:43. ■ Қан. 32:43; Вәһ. 15:3; 16:7; 18:20.
3 Улар иккинчи қетим: — «Һәмдусана!» дейишти. Униңдин чиққан ис-түтәкләр әбәдил-әбәткичә пурқирайду!□ «мунасивәтлик айәтләр» — «Йәш.» 34:10. ■ Йәш. 34:10; Вәһ. 14:11; 18:18. 4 Жигирмә төрт ақсақал вә төрт һаят мәхлуқ йәргә жиқилип: — «Амин! Һәмдусана!» дәп, тәхттә олтарған Худаға сәҗдә қилишти.
Қозиниң той зияпити
5 Андин тәхттин көтирилгән бир аваз мундақ деди: —
«Әй униң барлиқ қул-хизмәткарлири,
Униңдин қорқидиған каттилар болсун, төвәнләр болсун,
Һәммиңлар Худайимизни мәдһийиләңлар!»
6 Андин зор бир топ адәмләрниң авазиға, нурғун суларниң шарқиришиға, қаттиқ гүлдүрмамиларниң гүлдүрлишигә охшаш бир авазниң мундақ дегәнлигини аңлидим: —
«Һәмдусана! Һәммигә Қадир Пәрвәрдигар Худаймиз сәлтәнәт қилди!■ Вәһ. 11:17.
7 Шатлинайли, тәнтәнә қилайли вә уни мәдһийиләп улуқлайли!
Чүнки Қозиниң той-мәрикә күни йетип кәлди,
Қиз өзини тәйяр қилди!»■ Мат. 22:2; Луқа 14:16.
8 Қизға кийиш үчүн пакиз, пақирап туридиған нәпис либас берилди (нәпис либас болса муқәддәс бәндиләрниң һәққаний әмәллиридур).
9 Андин, пәриштә маңа:
— Муну сөзләрни хатириливал: —
«Қозиниң той зияпитигә чақирилғанлар бәхитликтур!» — деди.
У маңа йәнә: — Булар Худаниң һәқиқий сөзлиридур, — деди.□ «Андин, пәриштә маңа...деди» — грек тилида «Андин, у маңа...деди» дейилиду. Сөзлигүчи чоқум пәриштә болиду; 10-айәтни көрүң. ■ Вәһ. 21:5.
10 Мән униңға сәҗдә қилғили айиғиға жиқилдим. Лекин у:
— Һәргиз ундақ қилма! Мәнму Худаниң сән вә Әйсаға гувалиқ бәргүчи қериндашлириң билән охшаш қул-хизмәткармән. Худағила ибадәт қил! Чүнки вәһий-бешарәтниң роһ-маһийити болса Әйса һәққидә гувалиқ бериштур, — деди.□ «Әйсаға гувалиқ бәргүчи қериндашлириң...» — грек тилида «Әйсаниң гувалиқини тутқанә қериндашлириң...». «вәһий-бешарәтниң роһ-маһийити болса Әйса һәққидә гувалиқ бериштур» — бу, интайин муһим бир принсиптур. Демәк, пүткүл Тәврат-Инҗилдики вәһий-бешарәтләр вә Худаниң гаһи вақитларда улардин башқа җамаәтләрдә жүргүзгән вәһий-бешарәтләрниң меғизи вә җәвһири болса «Әйса һәққидә гувалиқ (бериш)»тур. Мәлум бир «вәһий-бешарәт»тә шундақ амил яки нәтиҗә болмиса, униң һәқиқий бир «вәһий-бешарәт» екәнлигидин гуманлинишиға тоғра келиду. ■ Рос. 10:26; 14:14; Вәһ. 22:9.
Ақ атқа Мингүчи
11 Андин көрдүмки, асман ечилди вә мана, бир ақ ат туратти; үстигә мингүчиниң болса нами «Садиқ» вә «Һәқиқий» болуп, У һәққанийлиқ билән һөкүм чиқириду вә җәң қилиду. ■ Вәһ. 6:2. 12 Униң көзлири от ялқуниға охшайтти, бешида нурғун таҗи болуп, тенидә Өзидин башқа һеч ким билмәйдиған бир нам пүтүклүк еди. ■ Вәһ. 1:14. 13 У учисиға қанға миләнгән бир тон кийгән еди, Униң нами «Худаниң Калами» дәп атилиду. ■ Йәш. 63:1; Юһ. 1:1. 14 Униң кәйнидин әгишип келиватқан әрштики қошунлар болса, ақ атларға мингән, аппақ, пак нәпис канап либас билән кийдүрүлгән еди. ■ Мат. 28:3; Вәһ. 4:4; 7:9. 15 Униң ағзидин өткүр бир қилич чиқип туратти; У буниң билән барлиқ әлләрни уриду; У уларни төмүр калтәк билән падичидәк бақиду; У Һәммигә Қадир Худаниң дәһшәтлик ғәзивиниң «шарап көлчиги»ниң чәйлигүчисидур.□ «мунасивәтлик айәтләр» — «Йәш.» 63-бап. ■ Зәб. 2:9; Йәш. 63:3; Вәһ. 2:16,27; 14:19,20; 19:21.
16 Униң тони вә янпиши үстигә «Падишаһларниң Падишаси вә рәбләрниң Рәбби» дегән нам йезилған еди.■ 1Тим. 6:15; Вәһ. 17:14.
17 Андин мән қуяшниң ичидә турған бир пәриштини көрдүм. У асманниң оттурисида учуватқан барлиқ қушларға жуқури аваз билән:
—Келиңлар, Худаниң катта зияпитигә жиғилиңлар! ■ Йәр. 12:9; Әз. 39:17. 18 Падишаһларниң, сәрдарларниң вә палванларниң, атларниң вә уларға мингәнләрниң, шундақла барлиқ әт егилириниң, қулларниң һәм һөрләрниң, каттиларниң һәм төвәнләрниң гөшлирини йәңлар! — деди.□ «палванларниң..» — яки «қудрәтликләрниң...».
19 Шуниң билән мән дивә, йәр йүзидики падишалар вә уларниң қошунлириниң атқа Мингүчи һәм Униң қошуни билән җәң қилиш үчүн топланғанлиғини көрдүм. 20 Әнди дивә вә униңға вакалитән мөҗизилик аламәтләрни көрсәткән сахта пәйғәмбәрниң һәр иккиси тутувелинди (сахта пәйғәмбәр шу аламәтләр билән дивиниң тамғисини қобул қилған һәмдә униң бут-һәйкилигә чоқунғанларни аздуруп жүргән еди). Улар иккиси гуңгут йениватқан от көлигә тирик ташланди. ■ Қан. 13:2; Дан. 7:11; Мат. 24:24; Вәһ. 13:12,13,15,16; 16:14; 20:10. 21 Қалғини болса атқа Мингүчиниң ағзидин чиққан қилич билән қирилди. Барлиқ пүтүн учар-қанатлар буларниң гөши билән йәп тоюнди.

- Вәһий
- <
- 19
- >

□19:1 «Һәмдусана» — грек тил вә ибраний тилида «Халлелуяһ!» дегән сөз билән ипадилиниду. Мәнаси ««Яһ»қа мәдһийә болғай!». Оқурмәнләрниң есидә барки, «Яһ» «Яһвәһ» (Пәрвәрдигар)ниң қисқартилған шәклидур.

□19:2 «Өз қул-хизмәткарлириниң қениниң интиқамини униңдин алди» — грек тилида «Өз қул-хизмәткарлириниң қениниң интиқамини униң қолидин алди». «мунасивәтлик айәтләр» — «Зәб.» 18:10, «Қан.» 32:43.

■19:2 Қан. 32:43; Вәһ. 15:3; 16:7; 18:20.

□19:3 «мунасивәтлик айәтләр» — «Йәш.» 34:10.

■19:3 Йәш. 34:10; Вәһ. 14:11; 18:18.

■19:6 Вәһ. 11:17.

■19:7 Мат. 22:2; Луқа 14:16.

□19:9 «Андин, пәриштә маңа...деди» — грек тилида «Андин, у маңа...деди» дейилиду. Сөзлигүчи чоқум пәриштә болиду; 10-айәтни көрүң.

■19:9 Вәһ. 21:5.

□19:10 «Әйсаға гувалиқ бәргүчи қериндашлириң...» — грек тилида «Әйсаниң гувалиқини тутқанә қериндашлириң...». «вәһий-бешарәтниң роһ-маһийити болса Әйса һәққидә гувалиқ бериштур» — бу, интайин муһим бир принсиптур. Демәк, пүткүл Тәврат-Инҗилдики вәһий-бешарәтләр вә Худаниң гаһи вақитларда улардин башқа җамаәтләрдә жүргүзгән вәһий-бешарәтләрниң меғизи вә җәвһири болса «Әйса һәққидә гувалиқ (бериш)»тур. Мәлум бир «вәһий-бешарәт»тә шундақ амил яки нәтиҗә болмиса, униң һәқиқий бир «вәһий-бешарәт» екәнлигидин гуманлинишиға тоғра келиду.

■19:10 Рос. 10:26; 14:14; Вәһ. 22:9.

■19:11 Вәһ. 6:2.

■19:12 Вәһ. 1:14.

■19:13 Йәш. 63:1; Юһ. 1:1.

■19:14 Мат. 28:3; Вәһ. 4:4; 7:9.

□19:15 «мунасивәтлик айәтләр» — «Йәш.» 63-бап.

■19:15 Зәб. 2:9; Йәш. 63:3; Вәһ. 2:16,27; 14:19,20; 19:21.

■19:16 1Тим. 6:15; Вәһ. 17:14.

■19:17 Йәр. 12:9; Әз. 39:17.

□19:18 «палванларниң..» — яки «қудрәтликләрниң...».

■19:20 Қан. 13:2; Дан. 7:11; Мат. 24:24; Вәһ. 13:12,13,15,16; 16:14; 20:10.

© 2010 Mukeddes Kalam - Uyghur Bible Translation Committee